Kaunispe sadam

Kaunispe sadam asub Sõrve poolsaare läänerannikul Saaremaa vallas Kaunispe külas. Sadam on eravalduses.

Sadamat hakkas 1964. aastal rajama praegune omanik Priidi Saar. Kuna see oli hea lestapüügikoht, laiendati sadamat aastail 1973–1974. Mitu korda on sadamat tulnud tormikahjustustest taastada, viimati 2005. aasta jaanuaritormi järel, kui hävis ligi 80% kairajatistest."Kaunispe sadam" Meie Maa, 4. veebruar 2009

2009. aastal sai MTÜ Kaunispe Sadam Euroopa Kalandusfondist sadama rekonstrueerimiseks 2,8 miljonit krooni toetust."Kaunispe sadam sai ligi kolm miljonit krooni toetust" Saarte Hääl, 9. juuni 2010 Töid alustati 2010. aasta juunis. Ehitati uus kaluritele mõeldud hoone ja külmhoone, kindlustati sadamakaid."Kaunispe sadamahoone kui värvikas kaunitar" Saarte Hääl, 20 jaanuar 2011

2009. aasta alguses kinnitati sadama kohanimeks Kaunispe sadam ning kanti see kohanimeregistrisse."Kaunispe sadam sai ametlikult nime" Meie Maa, 28. veebruar 2009

Kaunispe kalurite elust valmis 1987. aastal film "Oktoober Kaunispe sadamas". Dokumentaalfilmi režissöör ja stsenarist oli Sulev Keedus.

Viited

Välislingid
Fotosid sadamast

Kategooria:Eesti sadamad
Kategooria:Saaremaa valla ehitised